የጤፍ እንጀራ ብሔራዊ ደረጃ ተዘጋጀ
ለመጀመሪያ ጊዜ የጤፍ እንጀራ  ብሔራዊ ደረጃ ተዘጋጅቶም  እንዲፀድቅ  ተደርጓል፡፡ ከፀደቁት ብሔራዊ ደረጃዎች መካከል 268ቱ አዲስ ሲሆኑ ቀሪዎቹ 829 ደረጃዎች በክለሳ የቀረቡ ነባር ደረጃዎች ናቸው፡፡የኤጀንሲው ዋና ዳይሬክተር ወይዘሮ አልማዝ አብርሃ  በሰጡት መግለጫ፥ የጸደቁት የኢትዮጵያ ብሄራዊ ደረጃዎች በሰባት የተለያዩ   ዘርፎች የተለዩ መሆናቸውን ተናግረዋል ፡፡ከነዚህም መካከል  በግብርናና ምግብ 147፣ በጨርቃጨርቅና ቆዳ 116፣ በኮንስትራክሽንና ሲቪል ኢንጅነሪንግ 217 እንዲሁም       በኬሚካልና ኬሚካል ውጤቶች ዘርፍ 76 የኢትዮጵያ ደረጃዎች ይገኙበታል ፡፡በመሆኑም አምራቾችና አስመጪዎች ደረጃዎቹ መኖራቸውን አውቀው በመጠቀም የምርቶቻቸውን ጥራት በማሻሻል፣ ጥራታቸውን ያሟሉ ሸቀጦችን ወደ አገር ውስጥ በማስገባትና ወደ ውጪ በመላክ ለአገር ኢኮኖሚ አስተዋፆ እንዲያበረክቱ ጥሪ አስተላልፈዋል።